  Анжелика Тихонова корреспондент Удмуртиын улӥсьёсты «ИЖ» мотоциклъёсын мотопробеге пыриськыны ӧтё. Со сярысь элькун тӧролэн но кивалтэтлэн пресс-службазы ивортэ. Мотопробег 17-тӥ гудырикошконэ Ижкарын кутскоз но 21-тӥ гудырикошконэ ожгар техникая «Армия-2020» калыккуспо форум азьын Москваысь «Патриот» паркын йылпумъяськоз. Вить нуналскын мотоциклистъёс оглом 1 сюрс 300 иськемез ортчозы. Быдэс маршрутын онлайн-трансляция нуозы. Маршрут 1936-тӥ арын ортчем тодмо пробеглэсь сюрессэ лёге. Соку отчы Ижкарысь мотоцикл поттӥсь заводысь инженерно-технической удысын ужасьёслэн кузпалъёссы но отын ужась нылкышноос пыриськизы. Соиз мотопробег 1936-тӥ арын СССР-лэн Кункатэзлэсь ӵектоссэ кутонлы сӥзьыса радъямын вал но, валамон ини, Ижысь техникалэсь вылӥ ӟечлыксэ возьматӥз. Пусйымон, 2020-тӥ арын пробег Буре ваён но данлык аре, озьы ик Удмуртилэн кунлыкезлы 100 ар тырмон аре ортче Александр Бречалов, Удмуртилэн тӧроез1936-тӥ арын пробеге пыриськем 15 нылкышноос сюрессэс чаклам 10 нунал интые тямыс нуналскын ортчизы. Москваын соосты секыт промышленностья калык комиссар Серго Орджоникидзе пумитаз. Мотопробеге пыриськисьёс солэсь нылпи сад куризы. Озьы Ижкарысь Красноармейской урамын нырысетӥез нылпи ужъюрт кылдӥз. 1936-тӥ арын ортчем пробег мотоспортлэн историяз «марш ижевских амазанок» шуыса кылиз 2020-тӥ арын мотопробеге пыриськыны 15 адями куриськон сётӥз ини. Ужрадэ Удмуртилэн кивалтэтэзлэн тӧроез Ярослав Семёнов, биатлонист, дуннелэн куинь пол чемпионэз но Олимпи шудонъёслэн кык пол призёрез Иван Черезов пыриськозы. Мотопробеге пыриськыны вань мылкыд карисьёслэн луонлыксы вань. Соос быдэс сюрессэ яке солэсь люкетсэ ортчыны быгатозы Пыриськисьёслы кык курон пукто: Мотоциклъёс «ИЖ» маркаен гинэ луыны быгато; Транспортлы вань ужкагазъёс луыны кулэ. Куриськонъёсты zua@lean.kalashnikov.com электрон почтае келяно. Мотопробеглы дасяськон, сюресэз, вырӟон дыр но мукетыз сярысь ужрадлэн  мерлыко вотэсысь нимлыко бамаз пырыса тодматскыны луэ. Тодэ вайытом, туэ ар кутсконын Ижкарысь нылкышно мотоциклистъёслы сӥзем пумиськон ортчиз. Озьы ик «Аръёс но иворъёс: Ижкар-Москва мотопробеге пыриськись нылкышноос кунлэн шоркараз вуизы» материалэнымы тодматскыны ӵектӥськом.  Тегъёс: Спорт Ижкар Удмуртия АлександрБречалов Удмуртилэнкунлыкезлы100ар ЯрославСемёнов 100ар  